
H O T Ă R Â R E

pentru modificarea Hotărârii Consiliului local al municipiului Bistrița nr. 100/20.07.2021 privind aprobarea unor măsuri pentru implementarea procesului de bugetare participativă la nivelul Municipiului Bistrița

Consiliul local al municipiului Bistriţa, întrunit în şedinţa ordinară în data de 28.07.2022;

având în vedere:

Strategia de Dezvoltare Locală a municipiului Bistriţa pentru perioada 2010-2030, actualizată 2015–2030, aprobată prin Hotărârea Consiliului Local al municipiului Bistriţa nr. 54/04.05.2017;

Referatul de aprobare nr. 68969/11.07.2022 al Primarului municipiului Bistriţa;


Raportul comun nr. 68973/11.07.2022 al Direcţiei Integrare Europeană, Direcţiei Economice şi Direcţiei Administraţie Publică, Juridic;  

Hotărârea Consiliului local al municipiului Bistrița nr. 100/20.07.2021 privind aprobarea unor măsuri pentru implementarea procesului de bugetare participativă la nivelul Municipiului Bistrița;

Avizul favorabil nr.158/27.07.2022 al Comisiilor de specialitate reunite ale Consiliului local al municipiului Bistriţa; 

în conformitate cu:

         
prevederile Legii nr. 273/2006 privind finanţele publice locale, cu modificările şi completările ulterioare;

în temeiul art. 129, alin.(2) lit.”b” şi alin.(14), art. 139, alin.(3), lit. „a” din Ordonanţa de urgenţă a Guvernului României nr.57/2019 privind Codul administrativ, cu modificările şi completările ulterioare,
H O T Ă R Ă Ş T E:


ART. I. Hotărârea Consiliului local al municipiului Bistrița nr. 100/20.07.2021 privind aprobarea unor măsuri pentru implementarea procesului de bugetare participativă la nivelul Municipiului Bistrița se modifică după cum urmează:

1. ART. 1 va avea următorul cuprins:

“ART. 1. Se aprobă implementarea procesului de bugetare participativă la nivelul Municipiului Bistrița, începând cu anul 2022, conform Regulamentului privind modul de derulare a procesului de bugetare participativă în Municipiul Bistrița, prevăzut în anexa care face parte integrantă din prezenta hotărâre.”
2. ART. 2 va avea următorul cuprins:

“ART. 2. Se aprobă alocarea, începând cu anul 2023, a sumei de maxim  1.500.000 lei/an pentru proiectele selectate în urma derulării procesului de bugetare participativă.“
3. Anexa la Hotărârea Consiliului Local al municipiului Bistrița nr. 100/20.07.2021 se înlocuiește cu Anexa “Regulament privind modul de derulare a procesului de bugetare participativă în Municipiul Bistrița”, care face parte integrantă din prezenta hotărâre.
 ART. 4 va avea următorul cuprins:

“ART. 4. Primarul municipiului Bistriţa, prin Administratorul public, Direcția Comunicare, Direcția Tehnică, Direcția Educație, Turism, Direcţia de Asistență Socială, Direcția Servicii Publice, Direcţia Integrare Europeană și Direcţia Economică va aduce la îndeplinire prezenta hotărâre.”

ART. II. Prezenta hotărâre a fost adoptată de Consiliul local al municipiului Bistrița în ședință ordinară, cu respectarea prevederilor art. 139, alin. 3, lit. „a” din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, respectiv cu un număr de 17 voturi „pentru” şi o „abţinere”.

ART. III. Secretarul general al municipiului, prin Compartimentul Pregătire Documente, Contencios va comunica prezenta hotărâre:

· Administratorului public;

· Direcției Comunicare;

· Direcţiei Integrare Europeană;

· Direcției Servicii Publice;

· Direcției Tehnice;

· Arhitectului șef;

· Direcției Educație, Turism;

· Direcţiei de Asistență Socială;

· Centrului Cultural Municipal "George Coșbuc" Bistrița;

· Primarului municipiului Bistriţa;

· Instituţiei Prefectului - judeţul Bistriţa-Năsăud.

       PREŞEDINTE DE ŞEDINŢĂ                            CONTRASEMNEAZĂ 

                                                                       PENTRU SECRETAR GENERAL,

        





 
          DIRECTOR EXECUTIV

          BRICI TIBERIUS-DANIEL

        CINCEA DUMITRU MATEI

Bistriţa, la 28 IULIE 2022

